বলতে পারো বিশ্বে বাংলাভাষাভাষী জনগণের সংখ্যা কত? প্রায় ৩০ কোটি। বাংলাদেশ ও ভারতের বাইরে পাকিস্তান, ব্রিটেন, যুক্তরাষ্ট্র, যুক্তরাজ্য, কানাডা ও অস্ট্রেলিয়ায় বিপুল সংখ্যক বাংলাদেশীর বসবাস। মধ্যপ্রাচ্যের সবকটি দেশ, মালয়েশিয়া, কোরিয়া, এবং ইউরোপের বিভিন্ন দেশে কর্মসংস্থানের জন্য বিপুল সংখ্যক বাংলাভাষাভাষী বসবাস করেন। জাতিসংঘ শান্তি বাহিনীর বাংলাদেশের বাংলাভাষাভাষী সৈনিকদের কাজকর্মের কৃতজ্ঞতা স্বরূপ আফ্রিকান দেশ সিয়েরা লিওন বাংলাভাষাকে সে দেশের অন্যতম রাষ্ট্রভাষা হিসেবে ঘোষণা করেছে। এর আগে থেকে পাকিস্তান ও ভারতে বাংলাভাষা অন্যতম সরকারি ভাষা হিসেবে স্বীকৃত। এদিক থেকে বাংলাভাষা আন্তর্জাতিক ভাষা হিসেবে ইতোমধ্যে মর্যাদার দাবিদার। জানো। জাতিসংঘ যেসব ভাষাকে দাপ্তরিক ভাষা হিসেবে স্বীকার করে নিয়েছে তার বেশির ভাগই বাংলার চেয়ে কম প্রচলিত। ইউরোপ ও আমেরিকার বাইরে সাহিত্যে সর্বপ্রথম নোবেল পুরস্কার পেয়েছেন বাংলাভাষার কবি বিশ্বকবি রবীন্দ্রনাথ ঠাকুর। মাতৃভাষার মর্যাদা প্রতিষ্ঠার বাংলাভাষাভাষী জনগণের অসামান্য অবদানের স্বীকৃতিস্বরূপ জাতিসংঘ ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করেছে। ভাষার প্রতি বাংলাভাষাভাষী জনগণের দরদ বিশ্বের সকল ভাষায় সুরক্ষার ও যথাযথ স্বীকৃতির পথ দেখিছেন।